O‘zbekiston prezidenti Shavkat Mirziyoyev Hindistonning Odisha shtatida ro‘y bergan temiryo‘l halokati oqibatida ko‘plab insonlar halok bo‘lgani va jarohatlangani munosabati bilan Hindiston prezidenti Draupadi Murmu va bosh vaziri Narendra Modiga ta’ziya yo‘lladi. Foto: Prezident matbuot xizmati Davlat rahbari vafot etganlarning oila a’zolari va yaqinlariga chuqur hamdardlik bildirib, jarohat olganlar tez fursatda sog‘ayib ketishini tiladi. Hindiston sharqidagi Odisha shtatida 2 iyun, juma kuni kechqurun poyezdlar to‘qnashuvi oqibatida kamida 233 kishi halok bo‘ldi. Jabrlanganlar soni, dastlabki ma’lumotlarga ko‘ra, 900 ga yaqin kishi. Hindiston hukumati rasmiy bayonotida aytilishicha, Hovradan Chennayga ketayotgan "Koromandel ekspress" poyezdi Bahanaga bazaar bekati yaqinida relsdan chiqib ketgan. Xuddi shu stansiya hududida SMVB-HWH Superfast Exp tezyurar poyezdi Sir M. Visvesvaraya vokzali - Hovra yo‘nalishida relsdan chiqib ketdi.